দুর্গাপ্রতিমা নিরঞ্জন ঘিরে রণক্ষত্র কটক, জারি কারফিউ, বন্ধ ইন্টারনেট

ওয়েবডেস্ক– দুর্গাপুজোর প্রতিমা (Durga Puja) নিরঞ্জনকে কেন্দ্র করে রণক্ষেত্র ওড়িশার (Odisha) কটক (Cuttack)। পরিস্থিতি এতই তীব্র আকার নেয় যে, নিয়ন্ত্রণে পুলিশ, র‍্যাপিড অ্যাকশন ফোর্সকে নামতে হয়। দুর্গা প্রতিমা বিসর্জনকে (Durga Puja Idol Immersion Procession) ঘিরে উত্তেজনার সূত্রপাত। ঘটনায় প্রায় ২৫ জন আহত হয়েছে।

রবিবার রাত থেকে ৩৬ ঘণ্টার কারফিউ (Cerfew) জারি করা হয়েছে। বন্ধ রাখা হয়েছে ইন্টারনেট (Banned Internet) ও সমস্ত রকমের সোশ্যাল মাধ্যম। শনিবার রাত প্রায় দেড়টা দুটো নাগাদ এই সংঘর্ষ বাঁধে কটকে হাতি পোখরির কাছে। পরিস্থিতি নিয়ন্ত্রণে আনতে পুলিশ কাঁদানে গ্যাস ও রবার বুলেট ছোঁড়ে।

এদিকে রবিবার সন্ধ্যায় গৌরীশঙ্কর পার্কের কাছে দাঙ্গাকারীরা ৮-১০টি স্থানে আগুন ধরিয়ে দেয়। দোকান এবং সিসিটিভি ক্যামেরা ক্ষতিগ্রস্ত হয়েছে। পরিস্থিতি নিয়ন্ত্রণে আনতে দমকল এবং পুলিশ মোতায়েন করা হয়।

ছাদ থেকে পাথর ও বোতল ছোঁড়ার ঘটনায় আহত হয়েছেন ডিসিপি খিলারি ঋষিকেশ জ্ঞানদেও সহ বেশ কয়েকজন। কমপক্ষে ৮ জন পুলিশ কর্মী আহত হয়েছেন। এদিকে খবর রটে যায় যে বিসর্জনের সময় সংঘর্ষে আহত ৪ জনের মৃত্যু হয়েছে। এই নিয়েও অশান্তি শুরু হয়। পরে পুলিশ জানায় যে কারোর মৃত্যু হয়নি। সকলেই চিকিৎসাধীন। যারা এই ভুয়ো খবর রটাচ্ছেন, তাদের বিরুদ্ধে কড়া ব্যবস্থা নেওয়া হবে, গ্রেফতার করা হবে।

পুলিশ সূত্রে খবর, কটকের দরগা বাজার দিয়ে দুর্গা প্রতিমা নিয়ে প্রশেসন যাচ্ছিল, মাইকে জোরে জোরে গান বাজছিল। সেইসময় বেশ কয়েকজন বাসিন্দা জোরে মাইক বাজানো নিয়ে আপত্তি জানায়। গান বন্ধ করতে বলাকে কেন্দ্র করে বচসা শুরু হয়। অভিযোগ, একদল যুবক বাড়ির ছাদ থেকে পাথর ও কাচের বোতল ছুঁড়তে থাকে। এই ঘটনা ঘিরে তীব্র উত্তেজনা তৈরি হয়। দুই পক্ষের মধ্যে সংঘর্ষ বাঁধে। ২৫ জন আহত হয়েছে। একাধিক দোকান ও গাড়িতে ভাঙচুর চালানো হয়। পরে পুলিশ এসে পরিস্থিতি সামাল দেয়। পরিস্থিতি সামাল দিতে পুলিশ লাঠিচার্জ করে। প্রায় ৩ ঘণ্টা দুর্গা প্রতিমা এভাবেই রাস্তায় পড়ে ছিল। পরে পুলিশি কড়া নিরাপত্তায় রবিবার সকাল সাড়ে ৯টা নাগাদ বিসর্জন হয়। এই পরিস্থিতিতে রবিবার রাত থেকে কটকের ১৩টি থানা সংলগ্ন এলাকায় ৩৬ ঘণ্টার কারফিউ জারি করেছে ওড়িশা সরকার (Odisha Government)।

আরও পড়ুন- বিহারে কবে হবে নির্বাচন? আজই ঘোষণা হতে পারে দিনক্ষণ!

রবিবার রাত ১০টা থেকে কারফিউ জারি আছে দরগা বাজার, মঙ্গলাবাগ, পুরীঘাট, লালবাগ এবং জগৎপুর সহ গুরুত্বপূর্ণ এলাকাগুলিতে। রবিবার সন্ধ্যা ৭টা থেকে সোমবার সন্ধ্যা ৭টা পর্যন্ত কটক পুরসভা, কটক উন্নয়ন কর্তৃপক্ষ এবং ৪২টি মৌজা অঞ্চলে হোয়াটসঅ্যাপ, ফেসবুক, এক্স, ইনস্টাগ্রাম এবং স্ন্যাপচ্যাট সহ ইন্টারনেট এবং মেসেজিং পরিষেবা বন্ধ রাখা হয়েছে।

এদিকে রবিবার প্রশাসনিক আদেশ অমান্য করে বিশ্ব হিন্দু পরিষদ (VHP) একটি বাইক র‍্যালির সময় নতুন করে সংঘর্ষ শুরু হয়। সংঘর্ষের প্রতিবাদে বিশ্ব হিন্দু পরিষদ সোমবার ১২ ঘন্টার কটক বনধের ডাক দিয়েছে।

শহরে দশ কোম্পানি নিরাপত্তা বাহিনী মোতায়েন করা হয়েছে, অতিরিক্ত বাহিনী পাঠানোর অনুরোধ করা হয়েছে। শান্তি বজায় রাখতে পুলিশ এবং র‍্যাপিড অ্যাকশন ফোর্সের সদস্যরা দরগা বাজার এবং মঙ্গলবাগ সহ স্পর্শকাতর এলাকাগুলিতে ফ্ল্যাগ মার্চ করে।

মুখ্যমন্ত্রী মোহন চরণ মাঝি, প্রাক্তন মুখ্যমন্ত্রী নবীন পট্টনায়েক, কেন্দ্রীয় মন্ত্রী ধর্মেন্দ্র প্রধান এবং স্থানীয় বিধায়করা নাগরিকদের সাম্প্রদায়িক সম্প্রীতি বজায় রাখার আহ্বান জানিয়েছেন। “সাম্প্রদায়িক সম্প্রীতি নিয়ে কোনও আপস নয়, দোষীদের বিরুদ্ধে কঠোর ব্যবস্থা নেওয়ার প্রতিশ্রুতি দিয়েছেন মুখ্যমন্ত্রী।

পুলিশ কমিশনার এস দেবদত্ত সিং জানিয়েছেন, কটকের দরগা বাজার, মঙ্গলবাগ, ক্যান্টনমেন্ট, পুরীঘাট, লালবাগ, বিদানাসী, মার্কেট নগর, মালগোদাম, বাদামবাদি, জগতপুর সহ একাধিক জায়গায় ৩৬ ঘণ্টার জন্য কারফিউ জারি করা হয়েছে। গোটা কটক জুড়েই ইন্টারনেট পরিষেবা বন্ধ করে দেওয়া হয়েছে।

দেখুন আরও খবর-